**Годишњи извештај о раду**

Удружења за помоћ ментално недовољно развијеним особама „БИСЕР“ општине Србобран

за 2022. годину

Србобран, марта 2023. године

САДРЖАЈ

|  |  |
| --- | --- |
| **Увод** | 3 |
| **Опште карактеристике рада удружења** | 4 |
| **Дневне услуге социјалне заштите у заједници** | 4 |
| Дневни боравак | 5 |
| Услуга социјалне заштите - лични пратиоци | 6 |
| Социјално едукативне услуге - услуге раног третмана и рехабилитације и едукације | 7 |
| Заједнички осврт на услуге и рад удружења | 8 |
| **Привредна делатност** | 9 |
| **Пројектне активности** | 9 |
| **Финансирање усуга и пројектних активности** | 11 |
| **Остале активности** | 12 |
| **Стручни кадар** | 13 |
| **Сарадња са другим субјектима и родитељима** | 13 |
|  |  |

**УВОД**

Удружење за помоћ ментално недовољно развијеним особама „Бисер“ је невладина, нестраначка, хуманитарна организација чији је рад усмерен на:

* унапређења положаја особа са тешкоћама у менталном развоју и менталним сметњама као и сваким другим инвалидитетом и
* развој услуга социјалне заштите.

Удружење је основано 1987. године а под називом „Бисер“ је интезивирало свој рад 2004. године од када се позиционирало у општини Србобран као једина организација која се бави питањем особа са инвалидитетом а од 2017. године и једини пружалац услуга социјалне заштите на територији општине.

Свој развој као пружалац услуга социјалне заштите Удружење је остварио захваљујући локалној самоуправи која од 2015. године финансира исте из сопствених средстава и трансферних средтава Министарства за рад, запошљавање борачка и социјална питања Републике Србије.

У току свог рада Удружење је прошло кроз различите фазе рада организујући особе са инвалидитетом и чланове удружења у оквиру различитих активности које су их учиниле видљивим и препознатљивим у циљу тражења да се њихов положај дефинише у локалној заједници као равноправан и достојанствен и које су водиле ка томе да Удружење постане професионализован сервис за пружање услуга социјалне заштите.

Кроз године које су иза нас Општина Србобран и Удружење су имали пионирске кораке јер су били једни од првих у Србији у којој се пружалац услуге из невалдиног сектора, бирао на јавном тендеру поштујући плуралитет пружалаца.

Удружење је прва организација која је увела програм раних третмана и рехабилитације деце у оквиру социјалне заштите још 2009. године кроз пројектне активности и тиме обезбедило у општини дефектолошке и логопедске услуге.

Сматрамо да је улога „Бисера“ да буде сервис који је намењен свим грађанима и да обезбедимо нове идеје и услуге које чине допринос генералној социјалној инклузији.

У извештају који следи описаћемо пословање и резултате Удружења у 2022.години.

**ОПШТЕ КАРАКТЕРИСТИКЕ РАДА УДРУЖЕЊА**

Рад удружење је подељен на два дела:

1. Дневне услуге социјалне заштите у заједници које се обављају као привредне делатности и
2. Програмске и пројектне активности намењене особама са инвалидитетом, њиховим породицама-родитељима, старатељима и хранитељима ради чињења видљивим особа са инвалидитетом, инклузије, едукација, организовања слободног времена, разоноде, помоћи родитељству, промоције активности самог идружења.

Овај сегмент функционише у складу са циљевима дефинисаним статутом и које **имају за резултат препознавање потреба особа са инвалидитетом ради развијања ка услугама које задовољавају потребе особа са инвалидитетом онако како њима одговара.**

**I**

**ДНЕВНЕ УСЛУГЕ СОЦИЈАЛНЕ ЗАШТИТЕ У ЗАЈЕДНИЦИ**

**Услуге које удружење пружа су:**

1. **дневни боравак**
2. **лични пратиоци и**
3. **социјално едукативне услуге-Услуге раног третмана и рехабилитације и едукације**

ОСНОВ ЗА ПРУЖАЊЕ УСЛУГА

Рад Удружења је регулисан Статутом, Правилник о раду, Правилником о систематизацији и организацији послова, а у складу са Законом о раду, Законом о Удружењима и Законом о социјалној заштити као и подзаконским актима.

Пружање сваке услуге је дефинисано интерним актима: Правилницима, Одлукама и Правилима у складу са стандардима или са општинским одлукама.

Услуге: Дневни боравак и Лични пратилац удружење пружа искључиво по Упуту- Решењу које доноси Центар за социјални рад и општинска управа.

Услуге раног третмана и рехабилитације и едукације удружење пружа на основу Налаза и мишљења Интересорне комисије општине Србобран, упута од школа или вртића, педијатра и захтева самог родитеља.

ПРОСТОР У КОЈИМА СЕ ПРУЖАЈУ УСЛУГЕ И СПРОВОДЕ АКТИВНОСТИ

Дневне услуге у заједници се пружају у два објекта који се налазе у Србобрану у улици Скопљанској 5 и Пролетерској 4. Услуге раних третмана се пружају у улици Филипа Вишњића 1, на петом спрату. Сама канцеларија удружења за административно-књиговодствене послове налазе се у Срборану у улици Иђошка 2. Привредна делатност

се обавља у пластеницима- стакленицима који се налазе у Скопљанској 5, 19. Октобра 4, Иђошкој 2 и у Надаљу, Бранка Радичевића 5. Удружење располаже и земљиштем-баштом у Србобрану, Бачка 2 . Штампарија удружења је смештена на локацији Скопљанска 5.

ДНЕВНИ БОРАВАК

Удружења за помоћ МНРО „Бисер“ општине Србобран је стекао дана18.10 2017. године Решењем Министарства за рад, запошљаванје, борачка и социјална питања број 022-02-

00082 I 20I 6-19 **лиценцу за услуг**е **за дневни боравак** за децу, младе и одрасле особе. тако да је и у 2022. години имао стаус лиценцираног пружаоца услуге.

Услуга денвног боравка са превозом за 20 корисника је у 2022. години релизована обезбеђењем средстава добијених путем јавне набавке расписане од стране локалне самоуправе и то:

- Уговор број404-12-8/2022-IV од 31.јануара 2022. Године, **Партија 3 Услуга дневног боравка**за децу, младе и одрасле са сметњама у развоју са услугом превозаУслугом је обухваћено 20 корисника и тиме је попуњен капацитет

- Уговор број 404- 108-8/2022-IVод 11.августа 2022.године, **Партија 3 Услуга дневног боравка**за децу, младе и одрасле са сметњама у развоју са услугом превоза.

- Уговор број 404- 147-8/2022-IVод 16.новембра 2022.године, **Партија 3 Услуга дневног боравка**за децу, младе и одрасле са сметњама у развоју са услугом превоза.

Структура корисника је следећа:

10 особа мушког пола: 4 са II степеном подршке,6 са III степеном подршке

10 особа женског пола: 3 са I степеном подршке,2 са II степеном, 4 са III степеном и 1 са IV степеном подршке.

Корисници су старосне доби од 15 до 46 година.

Корисницима је свакодневно обезбеђен превоз специјализованим комби возилом за превоз особа са инвалидитетом.

У дневном боравку су корисници збринути од 7-15 часова сваког радног дана.

Корисници имају организоване васпитне и образовне активности, дефектолошку рехабилитацију индивидуално и групно, као и физикални третман. Осим наведеног ради се и на радној рехабилитацији кроз организовану радну терапију на пословима пољопривреде, израде сапуна, и свећа и разних употребних предмета као и штампању промотивних материјала..

Током боравка у дневном боравку корисницима је обезбеђена и комплетна контрола здравља корисника које обавља медицинска сестра и нега коју врше неговатељице. Контрола здравља у 2022. годинивршила se на досадашњи начин како је планирано у сарадњи са Домом здравља. Превентивна здравствена заштита и контрола шећера и холестерола се вршила у сарадњи са Друштвом за борбу против шећерне болести „Плави круг“.Дневни боравак има предвиђени ритам дана и распоред активности у коме се осим активности са корисницима обезбеђује и три оброка (доручак, ручак и ужина).

Стручни радници осим групних васпитно рехабилитационих активности спроводе и индивидуални рад са корисником, обављају стручне послове социјалног рада и сарадњу са породицама и саветовање породице у погледу потреба детета или одрасле особе са инвалидитетом.

Рад денвног боравка је у 2022.години дефинисан Планом и програмом рада.Рад дневног боравкa је био континуиран и потпун за све кориснике, подељен по групама и у различитим објектима.

Цена услуге дневног боравка остварена у јавној набавци је износила 35.752,00динара по кориснику месечно. За децембар месец пружалац услуга није имао обезбеђена средства за ову услугу, али је она реализована у складу са стандардима који су одређени за исту.

Са свим корисницима услуга су закључени уговори и дефинисана права и обавезе као и партиципација.

УСЛУГА СОЦИЈАЛНЕ ЗАШТИТЕ - ЛИЧНИ ПРАТИОЦИ

Удружење је за услугу **личног пратиоца** стекло лиценцу за рад **Решењем** број 022-02-00001/2019-19 издатог од стране Министарства за рад, запошлљавање, социјална иборачка питањадана  **25.12.2019. године** те је 2022. година била друга година рада у складу са добијеном лиценцом.

Услуга је у 2022. години набављена путем јавне набавке

* број404-12-6/2022-IV од 31.јануара 2022. године.Партија 1 Услуга личног пратиоца
* број 404- 108-6/2022-IV од 11.августа 2022. године. Партија 1: Услуге личног пратиоца
* број 404- 147-6/2022-IVод 16.новембра 2022. године. Партија 1: Услуге личног пратиоца

У току 2022. године право на ову услугу остварило је 18-оро деце и то 5 девојчица од којих њих 2 са I степеном подршке и 3 са II степеном и 13 дечака и то 5 са I степеном подршке, 6 са II степеном и 2 са III степеном подршке.

Старосна доб деце је од 7 до 16 година.

Услуге личног пратица деца су користила на основу Мишљења интерресорне комисије, Упута – Решења центра за социјални рад и Општинеске управе. На почетку пружања услуге спроведио се стручни поступак код пружаоца услуга у погледу интерне обуке личног пратиоца, и теста личности а свим корисницима је одређен адаптациони период и након тога на основу индивидуалног плана, дефинисана услуга и закључен уговор. Услугу пружају сарадници лични пратиоци, а услугу води и планира рад стручни радник дефектолог.

Услуга је почела да се пружа у јануару и трајала је до децембра (зимског распуста).Услуга личних пратилаца за децу је реализована упркос чињеници да нису обезбеђена средства за децембар месец 2022. године за ову услугу. Личног пратиоца су имала сва деца која су на то остваривала право.

У току редовне наставе она се одвијала као облик додатне подршке ученику или детету у предшколској установи и школи на пружању подршке у укључивању детета у рад установе. Подразумевала је помоћ у кретању, припреми прибора, комуникацији, физичку и техничку помоћ детету са моторичким ограничењима.

Цена услуге личног пратиоца остварена у јавној набавци је износила 37.132,00динара по кориснику месечно. Лични пратиоци су били запослени на одређено време и њихова зарада је била дефинисана стапеном подршке коју су пружали сваком детету.

Са свим корисницима услуга су закључени уговори и дефинисана права и обавезе као и партиципација.

СОЦИЈАЛНО ЕДУКАТИВНЕ УСЛУГЕ - УСЛУГЕ РАНОГ ТРЕТМАНА И РЕХАБИЛИТАЦИЈЕ И ЕДУКАЦИЈЕ

**Социјално едукативне услуге-Услуге раног третмана и рехабилитације и едукације реализоване** су на основу:

* Уговор број404-12-7/2022-IV од 31.јануара 2022. ГодинеПартија 2:Саветодавно-терапијске и социјално-едукативне услуге –А/Услуге раног третмана и рехабилитације и едукације
* Уговора о пружању услуге социјалне заштите, број404-108-7/2022-IVод 11.августа 2022. године за партије:Партија 2 Саветодавно-терапијске и социјално-едукативне услуге – Услуге раног третмана и рехабилитације и едукације
* Уговора о пружању услуге социјалне заштите, број404-147-7/2022-IVод 16. новембра 2022. године за партије:Партија 2 Саветодавно-терапијске и социјално-едукативне услуге – Услуге раног третмана и рехабилитације и едукације

За услугу нису предвиђени стандарди па она нема могућност лиценцирања али је Удружење пружање исте регулисало својим интерним актима а на основу општинских одлука о услугама социјалне заштите.

Услуга је пружана за 90-оро на српском и мађарском језику и то старосне доби од 2 до 10 година.

Остварено је 1526 третмана.

Третмани обухватајурад на отклањању поремећаја говора, подстицању развоја говора и језика, подстицању пажње, ублажавање и одстрањивање чинилаца који утичу на менталне тешкоће, поремећаје моторике и поремећаја понашања у циљу достизања максимума појединачне способности и домена развоја.

Услугу су пружали стручни радници-дефектолози и дефектолози логопеди.

Третмани обухватајурад на отклањању поремећаја говора, пажње, менталних тешкоћа, поремећаје моторике и поремећаја понашања.

Цена услуге остварена у поступку јавне набавке је била у износу од 13.982,00динара по кориснику.

У децембру месецу 2022. године за ову услугу нису обезбеђена средства у оквиру јавне набавке, али је услуга реализована у потпуности. Ангажована су три дефектолога од којих су два логопеда. Број деце укључених у третмане је повећан, тиме и родитеља, па не постоји листа чекања. Рад на пружању услуге се одвијао у просторијама у улици Филипа Вишњића 1.

**ЗАЈЕДНИЧКИ ОСВРТ НА УСЛУГЕ И РАД УДРУЖЕЊА**

У складу са обавезама проистеклих из добијених лиценци, Удружење је на почетку 2022. године за 2021. годину, припремило Извештаје о пружању лиценцираних услуга путем Покрајинског и Републичког завода за социјалну заштиту, Министарству за рад, запошљавање борачка и социјална питања који је садржао податке о броју корисника, финансирању услуга, степенима подршке, личним подацима и анамнезама корисника и сл.

Надлежни органи за пружење рада лиценцираних пружаоца услуга ове године за 2022. Годину не траже посебан сегмент евалуације па је одлучено да се задовољство пруженим услугама испита од стране родитеља, корисника услуге и свих институција које сарађују са Удружењем.

**ЕВАЛУАЦИЈА УСЛУГА У 2022. ГОДИНИ**

Интерну евалуацију свих услуга Удружење је урадило методом анкете и разговора као и попуњавањем понуђених упитника који су били понуђени свим установама и организацијама са којима Удружење остварује сарадњу.

На основу обрађених података овај извештај садржи: Прилог 1-дневни боравак, Прилог-2 лични пратилац и Прилог 3- рани третмани.

Као и протеклих година ни у 2022. години није рађена екстерна евалуација ни једне услуге, мада је она била предвиђена како Уговорима о пружању услуге које су закључили Удружење и локална самоуправал као и добијеним лиценцима.

**II**

**ПРИВРЕДНА ДЕЛАТНОСТ**

Удружење се бави и следећим привредним делатностима: 01.13 Гајење поврћа, бостана, коренастих и кртоластих биљака, 38.11 Сакупљање отпада који није опасан- сакупљање ПЕТ амбалаже, 81.30 Услуге уређења и одржавања околине и18.12 Остало штампање.

За све врсте делатности располаже опремом и средствима за рад.

**III**

**ПРОЈЕКТНЕ АКТИВНОСТИ**

Поред тога што је удружење пружало услуге социјалне заштите које је регистровало као своју привредну активност, спроводило је и Статутом дефинисане активности у складу са својом улогом у области у којој делује као удружење а то је „унапређења права и положаја особа са инвалидитетом, првенствено особа са тешкоћама у менталном развоју и њихових породица“ а све у циљу „стварања услова за квалитетан живот и активност без дискриминације особа са тешкоћама у менталном развоју као и сваким другим нивалидитетом, примерен њиховимспособностима и могућностима, подизања свести о положају и правима, и њихова укљученост у све видове друштвеног живота“.

Да би остварило и ову улогу Удружење је конкурисало са **6** пројекта од којих је 5 прихваћено.

1. **Један пројекат запошљавања особа са инвалидитетом( јавни радови)** и одржавања и заштите животне средине одобрени од стране Националне службе за запошљавање расписани на републичком нивоу Радно ангажовано3 особe са инвалидитетом. Пројекат траје четири месеца.
2. **Један пројекат за запошљавање теже запошљивих лица – услуга лични пратиоци ( јавни радови)**, прошао је на републичком нивоу Националне службе за запошљавање. Пројектом обезбеђенео финаисрање 5 извршилаца за 4 месеца.
3. ПРОЈЕКАТ НАМЕЊЕН ПРОГРАМСКИМ АКТИВНОСТИМА ФИНАНСИРАН ОД СТРАНЕ САВЕЗА УДРУЖЕЊА ЗА ПОМОЋ МНРО У АП ВОЈВОДИНИ

Пројектом за активности удружења које се реализују **преко Савеза удружења за помоћ МНРО у АП Војводини за 2022. годину** Удружењу су обезбеђена средства за радионице ван дневног боравка намењене деци, младима и одраслим особама са инвалидитетом које се огледају у радно окупационим, спорстко рекреативним активностима, обележавању дана особа са инвалидитетоми, учешћу у Мини олимпијади у Зрењанину као и традиционалној манифестацији „Еко камп“. Активности су се спроводиле у току целе године и имале су за циљ окупљање и оснаживање ОСИ у поподневим часовима и викендом.

1. ПРОЈЕКАТ ,,КРОЗ БИСЕРОВ ОБЈЕКТИВ“, ФИНАСИРАН ОД СТРАНЕ МИНИСТАРСТВА КУЛТУРЕ И ИНФОРМИСАЊА

Пројекат је намењен младим и одраслим особама са инвалидитетом који су чланови Удружења за помоћ МНРО Бисер. Учесници пројекта су се упознали са новим модерним стваралаштвом ии били главни актери стварања фотографија различитих културних знаменитости као што су: Црква Богојављенска у Србобрану, дворац Дунђерски, национални парк Фрушка гора, споменици посвећени истакнутим песницама и војсковођама, манастир Ћелије, Муселинов конак, народни музеј града Ваљева, природни резерват Чалачка греда, црква Светог Пантелејмона.

1. ПРОЈЕКАТ ,,ОБЕЗБЕЂЕЊЕ ПРОСТОРА ЗА АКТИВНОСТИ ДЕЦЕ И МЛАДИХ СА ИНВАЛИДИТЕТОМ У ОПШТИНИ СРБОБРАН“ ФИНАНСИРАН ОД СТРАНЕ МИНИСТАРСТВА ЗА РАД, ЗАПОШЉАВАЊЕ И, БОРАЧКА И СОЦИЈАЛМА ПИТАЊА РЕПУБЛИКЕ СРБИЈЕ

Удружење за помоћ ментално недовољно развијеним особама „Бисер“ тражило је решење и помоћ како би се обезбедио простор у коме би се могле спроводити све активности, како самог удружења, тако и активности специфичне стимулације деце и младих ради повећања њихових способности и у циљу спречавања настанка инвалидности. На позив се одазвала Српска православна црква епархије Бачка, уступајући на коришћење кућу у Србобрану у улици Јована Јовановића Змаја 9 која захтева значајне поправке како би била употребљива.Програмом којим се конкурише и његовом реализацијом обезбедио би се адекватан простор и створили услови за рад са особама са инвалидитетом и њихово укуључење у свакодневни живот. Створили би се услови за стимулацију очуваних способности деце и младих и спречио настанак инвалидности код деце и младих у ризику.

**IV**

**ФИНАНСИРАЊЕ УСУГА И ПРОЈЕКТНИХ АКТИВНОСТИ**

|  |  |  |
| --- | --- | --- |
| Ред.бр. | Назив финансијера | Висина средстава |
|  | Општина Србоборан- социјална услуга „Дневни боравак“ јавна набавка | 6.087.705,00 |
|  | Општина Србобран- социјална услуга, јавна набавка, „Лични пратиоци“ | 4.334.713,00 |
|  | Општина Србобран – Социоедукативне услуге, јавна набавка„Рани третмани“ период | 2.389.124,50 |
|  | Национална служба за запошљавање републички конкурс, четири месеца, ангажовано 3 особа са инвалидитетом, одржавање јавних површина | 443.436,52 |
|  | Национална служба за запошљавање републички конкурс, четири месеца, ангажовано 5 особа- лични пратиоци | 739.044,20 |
|  | Савез удружења за помоћ МНРО у АП Војводини-радионице ван дневног боравка | 290.500,00 |
|  | Министарство културе и информисања | 150.000,00 |
|  | Приход од социјалног предузетништва | 96.126,00 |
|  | Партиципација корисника-дневни боравак | 529.865,00 |
|  | Партиципација-лични пратиоци | 45.759,66 |
|  | Партиципација-рани третмани | 66.367,00 |
|  | Допринос других донатора | 139.000,00 |
|  | Министартво за рад, запошљавање, борачка и социјална питања Републике Србије | 1.205.120,00 |
|  | **УКУПНО** | **16.516.760,88** |

Трошкови –расходи у 2022. години

|  |  |  |
| --- | --- | --- |
| ред.бр. | назив трошка | износ |
| 1. | зараде запослених - бруто | 11.463.327,00 |
|  | накнаде ангажованим лицима по јавним радовима | 1.117.492,10 |
| 2. | уговори о делу | 606.936,00 |
| 3. | трошкови материјала за васпитни рад и хигијену | 128.626,00 |
| 4. | трошкови исхране | 299.345,00 |
| 5. | комунални трошкови | 173.155,00 |
| 6. | Трошкови помоћног материјала | 128.626,00 |
| 7. | путни трошкови запослених | 170.239,00 |
| 8. | птт трошкови | 58.766,00 |
| 9. | Трошкови осталих услуга | 242.204,00 |
| 10. | Трошкови провизије | 44.423,00 |
| 11. | гориво | 286.397,65 |
| 12 | канцеларијски материјал | 67.671,00 |
|  | **укупно** | **14.787.204,65** |

Разлика од 77.268,00 динара је приход Удружења а у 2022. години ће бити исплаћено комби возило добављачу по поднетом предраћуну и екстерном ревизору након завршетка куповине.

\*\* \*\*\* \*\*

**IV**

**ОСТАЛЕ АКТИВНОСТИ**

За кориснике дневног боравка и друге чланове удружења колико организоване су следеће активности:

1. Обележен је Дан заљубљених 14. 02. 2022. у оквиру нашег Удружења, позвани гости из других Удружења
2. Обележен 8. март у оквиру нашег Удружења, позвани гости из других Удружења
3. Ангажовање особа са инвалидитетом у производњи поврћа
4. март-април 2022. године
5. Продајна изложба за Петровдан у Србобрану
6. Одржан 17. по реду Еко камп 25.07.2022.-29.07.2022. године
7. Одржана Мини олимпијада у Старој Пазови
8. Сликарска колонија са излетом на салаш „Татић“ (50 учесника)
9. Такмичење рецитатора Запорка у Фекетићу 2 учесника
10. Обележен 30.09.2022. дан Удружења “Бисер”
11. Обележен 03.12.2022. Дан особа са инвалидитетом и дан менталног здравља, изложбом у „Ерсте банци“, постављањем паноа о постигнућима „Бисера“ у Дому здравља и основним школама и инклузивна радионица са децом из вртића

године,освојена награда за костиме и сценографију

1. Одржане продајне изложбе у библиотеци и Дому културе са производима у чијој изради су учествовали корисници дневног боравка
2. Рад у продавници на аутобуској станици у Србобрану за продају производа
3. Дочек Нове године у просторијама нашег Удружња

Скупштина удружења ,,Бисер“ одржана је, као и претходне године, путем on line платформе дана 23. марта 2022. године. Сви представници, делегати Скупштине упознати су са Извештајем о радуУдружења 2022. године као и са евалуацијом услуга пружених у 2022. години. На предложени извештај није било примедби и сугестија те је он усвојен једногласно.Одлука Скупштине, као и сам извештај са евалуацијом достављен је након усвајања Републичком заводу за социјалну заштиту.

**V**

**СТРУЧНИ КАДАР**

**ЗАПОСЛЕНО И АНГАЖОВАНО ОСОБЉЕ**

На пословима услуга стално је било запослено 6 запослених стручних радника, стручних сарадника и сарадника и 4 на одрађено време због замене одсутних радника (боловање због трудносће, породиљског одсуства и ради неге детета (продужено одсуство).

У услузи лични пратиоци било је запослено на одређено време 16 (19) личних пратилаца.

Број запослених и ангажованих који су испуњавали услове је био на константном нивоу: 7 стручних радника, стручних сарадника, сарадника и возач сарадник-лични пратилац су радили у дневном боравку са једним помоћним радником, 16 (19) личних пратилаца са акредитованом обуком је било ангажовано током школске године, два дефектолога су била ангажована у раним тертманима и директор је био ангажован по уговору о ангажовању ван радног односа.

**ОБУКЕ**

У току 2022. године 5 личних паратиоца која су се запослила у току године су прошла акредитовану обуку за личне пратиоце.

**VI**

**САРАДЊА СА ДРУГИМ СУБЈЕКТИМА И РОДИТЕЉИМА**

У току 2022. године Удружење је сарађивало са Центорм за социјални рад општине Србобран, свим образовним установама: школама и вртићима

на територији општине Србобран као и са другим удружењима сличних програмских активности на територији општине првенствено остварујући сарадњу комуцирајући електронским путем.

У Србобрану,

14.03.2023. г.

Председница удружењa

Попић Славка